CELEX: C2005/217/32
Language: sk
Date: 2005-09-03 00:00:00
Title: Rozsudok Súdneho dvora (prvá komora) zo 14. júla 2005 vo veci C-114/04: Komisia Európskych spoločenstiev proti Spolkovej republike Nemecko (Nesplnenie povinnosti členským štátom — Článok 28 ES — Opatrenia s rovnocenným účinkom — Odobratie povolenia na uvádzanie na trh fytofarmaceutického referenčného produktu — Neexistencia prechodného obdobia v prospech paralelných dovozcov na likvidáciu svojich zásob)

3.9.2005   
            
            
               SK
            
            
               Úradný vestník Európskej únie
            
            
               C 217/17
            
         
      ROZSUDOK SÚDNEHO DVORA
   
   (prvá komora)
   zo 14. júla 2005
   vo veci C-114/04: Komisia Európskych spoločenstiev proti Spolkovej republike Nemecko (1)
   
   (Nesplnenie povinnosti členským štátom - Článok 28 ES - Opatrenia s rovnocenným účinkom - Odobratie povolenia na uvádzanie na trh fytofarmaceutického referenčného produktu - Neexistencia prechodného obdobia v prospech paralelných dovozcov na likvidáciu svojich zásob)
   (2005/C 217/32)
   Jazyk konania: nemčina
   Vo veci C-114/04, Komisia Európskych spoločenstiev, (splnomocnený zástupca: B. Schima) proti Spolkovej republike Nemecko (splnomocnení zástupcovia: W.-D. Plessing a M. Lumma), ktorej predmetom je žaloba o nesplnenie povinnosti podľa článku 226 ES podaná 3. marca 2004, Súdny dvor (prvá komora), v zložení: predseda prvej komory P. Jann, sudcovia N. Colneric, J. N. Cunha Rodrigues, M. Ilešič a E. Levits (spravodajca), generálny advokát: P. Léger, tajomník: R. Grass, vyhlásil 14. júla 2005 rozsudok, ktorého výrok znie:
   
               1.
            
            
               Spolková republika Nemecko si tým, že neposkytla paralelným dovozcom primeranú lehotu na likvidáciu svojich zásob v prípade odobratia povolenia na uvádzanie na trh fytofarmaceutického referenčného produktu, nesplnila povinnosti, ktoré jej vyplývajú z článku 28 ES.
            
         
               2.
            
            
               Spolková republika Nemecko je povinná nahradiť trovy konania.
            
         
      (1)  Ú. v. EÚ C 106, 30.4.2004.